કૃત્રિમ રોશનીમાં ઊંઘવાથી પણ મહિલાઓનું વજન વધી શકે! | નવગુજરાત સમય
1 / 1 કૃત્રિમ રોશનીમાં ઊંઘવાથી પણ મહિલાઓનું વજન વધી શકે !
- યુએસ નેશનલ ઈન્સ્ટિટ્યૂટ હેલ્થનો ચોંકાવનારો સ્ટડી રિપોર્ટ
- રાત્રે લાઈટ બંધ કરીને ઊંઘવાથી મહિલાઓના વજન વધવાની શક્યતા ઓછી
મહિલા માટે એક સ્ટડી રિપોર્ટનું તારણ ચેતવણી સમાન છે. અમેરિકાના સંશોધકોના એક સ્ટડી રિસર્ચ રિપોર્ટનું તારણ છે કે, ટેલીવિઝનનો પ્રકાશ કે રુમમાં આર્ટિફિશિયલ લાઈટ(રોશની)માં ઊંઘવું મહિલાઓના વજન વધવાનું કારણ બની શકે છે. આમ, પ્રકાશમાં ઊંઘવાનો સંબંધ 'ઓબેસિટી' સાથે પણ છે.
રીસર્ચ જર્નલ 'જેએમએમએ ઈન્ટરનલ મેડિસિન' પ્રકાશિત આ સંશોધન લેખ થકી સૌપ્રથમ જાણવા મળ્યું છે કે, રાત્રે મહિલાઓ કૃત્રિમ પ્રકાશમાં ઊંઘે તો મહિલાઓનું વજન વધી શકે છે.
યુએસ નેશનલ ઈન્સ્ટિટ્યૂટ ઓફ હેલ્થના સંશોધકોએ આ સાથે દાવો કર્યો છે કે, રાત્રે ઊંઘતી વખતે લાઈટ બંધ કરવાથી મહિલાઓનું વજન વધવાની શક્યતા ઓછી રહે છે.
આ રિસર્ચ કરવા માટે સંશોધકોએ 35 થી 74 વર્ષની 43722 મહિલાઓ પાસે જુરુરી પ્રશ્નો પૂછીને ડેટા એકત્ર કર્યો હતો. આ રિસર્ચ બ્રેસ્ટ કેન્સર અને અન્ય બિમારીઓના કારણ જાણવા માટે કરવામાં આવ્યું છે. જોકે, આ મહિલાઓએ કેન્સર કે હૃદયરોગ પીડિત નહતી. આ સિવાય આ મહિલાઓ દિવસે ઊંઘતી નહતી કે શિફ્ટમાં કામ પણ કરતી ન હતીં.
યુએસ નેશનલ ઈન્સ્ટિટ્યૂટ ઓફ હેલ્થના વૈજ્ઞાનિકોએ મહિલાઓની લંબાઈ, વજન, કમરનું માપ, બોડી માસ ઈન્ડેક્સ જેવી જાણકારીઓ એકત્ર કરીને અંદાજે પાંચ વર્ષ સુધી એનેલિસિસ કર્યું હતું. જેનું તારણ એ નીકળ્યું કે રાત્રે કૃત્રિમ પ્રકાશ(આર્ટિફિશિયલ લાઈટ)માં ઊંઘતી મહિલાઓનું વજન વધ્યું છે. જોકે, વજન પ્રકાશની તીવ્રતાના આધાર પર વધ્યું હતું. જેમ કે લાઈટ કે ટીવીના પ્રકાશમાં ઊંઘતી મહિલાઓના વજનમાં પાંચ કિલોગ્રામ સુધીનો વધારો થયો હતો.